CELEX: 32022R0727
Language: lv
Date: 2022-05-11 00:00:00
Title: Komisijas Regula (ES) 2022/727 (2022. gada 11. maijs) par atteikumu atļaut tādu veselīguma norādi uz pārtikas produktiem, kura attiecas uz slimības riska samazināšanu (Dokuments attiecas uz EEZ)

12.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 135/1
               
            
         KOMISIJAS REGULA (ES) 2022/727
         (2022. gada 11. maijs)
         par atteikumu atļaut tādu veselīguma norādi uz pārtikas produktiem, kura attiecas uz slimības riska samazināšanu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
                  
               
                     (2)
                  
                  
                     Attiecībā uz veselīguma norādēm par slimības riska samazināšanu Regulas (EK) Nr. 1924/2006 15. pantā ir noteikts, ka pārtikas apritē iesaistītie uzņēmēji veselīguma norāžu atļaujas pieteikumus iesniedz dalībvalsts kompetentajai iestādei. Dalībvalsts kompetentā iestāde derīgos pieteikumus pārsūta Eiropas Pārtikas nekaitīguma iestādei (EFSA, turpmāk “Iestāde”).
                  
               
                     (3)
                  
                  
                     Pēc pieteikuma saņemšanas Iestāde par to nekavējoties informē pārējās dalībvalstis un Komisiju, kā arī sniedz atzinumu par attiecīgo veselīguma norādi.
                  
               
                     (4)
                  
                  
                     Komisija, ņemot vērā Iestādes sniegto atzinumu, lemj par veselīguma norāžu atļaušanu.
                  
               
                     (5)
                  
                  
                     Pēc tam, kad uzņēmums Han-Biotech GmbH ar Vācijas kompetentās iestādes starpniecību iesniedza pieteikumu saskaņā ar Regulas (EK) Nr. 1924/2006 14. panta 1. punkta a) apakšpunktu, Iestādi lūdza sniegt atzinumu par veselīguma norādi saistībā ar Symbiosal
                        ® un asinsspiediena pazemināšanos, un attiecīgi hipertensijas riska samazināšanu (jautājums Nr. EFSA-Q-2018-00002). Pieteikuma iesniedzējs ierosināja šādu norādes formulējumu: “Ir konstatēts, ka Symbiosal®
                         lietošana tradicionālā galda sāls vietā samazina asinsspiediena paaugstināšanos. Asinsspiediena paaugstināšanās ir augsta asinsspiediena (hipertonijas) riska faktors.”.
                  
               
                     (6)
                  
                  
                     Komisija un dalībvalstis 2018. gada 25. jūlijā saņēma iestādes zinātnisko atzinumu (2), kurā tā, pamatojoties uz iesniegtajiem datiem, secināja, ka cēloņsakarība starp Symbiosal
                        ® lietošanu pārtikā un asinsspiediena pazemināšanos nav konstatēta. Līdz ar to veselīguma norāde neatbilst Regulā (EK) Nr. 1924/2006 noteiktajām prasībām, tāpēc tā nebūtu jāatļauj.
                  
               
                     (7)
                  
                  
                     Nosakot šajā regulā paredzēto pasākumu, Komisija ņēma vērā uz Regulas (EK) Nr. 1924/2006 16. panta 6. punkta pamata saņemtās atsauksmes no pieteikuma iesniedzēja.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minēto veselīguma norādi neiekļauj Regulas (EK) Nr. 1924/2006 14. panta 1. punktā paredzētajā Savienības atļauto norāžu sarakstā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 11. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2018;16(7):5364.
      
      
         
            PIELIKUMS
            Noraidītā veselīguma norāde
            
                        Pieteikums – Regulas (EK) Nr. 1924/2006 attiecīgie noteikumi
                     
                     
                        Uzturviela, viela, pārtikas produkts vai pārtikas produktu kategorija
                     
                     
                        Norāde
                     
                     
                        Atsauce uz EFSA atzinumu
                     
                  
                        14. panta 1. punkta a) apakšpunkts; veselīguma norāde, kas attiecas uz slimības riska samazināšanu
                     
                     
                        
                           Symbiosal®
                            (uztura bagātinātājs, kas satur jūras sāli (97 %) un hitozānu (3 %))
                     
                     
                        Ir konstatēts, ka Symbiosal®
                            lietošana tradicionālā galda sāls vietā samazina asinsspiediena paaugstināšanos. Asinsspiediena paaugstināšanās ir augsta asinsspiediena (hipertonijas) riska faktors.
                     
                     
                        Q-2018-00002